Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea COVID-19a zaindu eta kontrolatzeko estrategia berriari buruz Cristina Ibarrola Guillén andreak aurkezturiko galdera,koa (10-22/PES-00107).

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

COVID-19a zaindu eta kontrolatzeko estrategia berriarekin bat,

1- Nafarroako Gobernuak orain baieztatutako kasu gisa kontabilizatzen al ditu autodiagnostiko-proben kasu positiboak? Zuzenduko al du kontabilizatzen zituen historikoa?

2- Nafarroako Gobernuak orain hildako gisa kontabilizatzen al ditu “COVIDagatik” diren kasuak edo “COVIDarekin” diren kasu guztiak? Historikoa zuzenduko al du?

Iruñean, 2022ko martxoaren 31n

Foru parlamentaria: Cristina Ibarrola Guillén